SCB Financial Markets คาดกรอบเงินบาทวันนี้ 33.95-34.25 บ./ดอลลาร์
SCB Financial Markets คาดเงินบาทวันนี้ (28 เม.ย.66) เคลื่อนไหวในกรอบ 33.95-34.25 บาท/ดอลลาร์
SCB Financial Markets คาดเงินบาทวันนี้ (28 เม.ย.66) เคลื่อนไหวในกรอบ 33.95-34.25 บาท/ดอลลาร์
28 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้เคลื่อนไหวในกรอบ 33.95-34.25 บาท/ดอลลาร์ สำหรับค่าเงินดอลลาร์สหรัฐปรับขึ้นในวันพฤหัสบดี โดยที่ตัวเลขเศรษฐกิจของสหรัฐไตรมาสแรกหนุนให้ธนาคารกลางสหรัฐ (เฟด) ปรับขึ้นอัตราดอกเบี้ยในสัปดาห์หน้า
ด้านกระทรวงพาณิชย์สหรัฐเผยตัวเลข GDP ไตรมาส 1/2566 ปรับขึ้น 1.1% ซึ่งต่ำกว่าคาดการณ์ที่ระดับเพิ่มขึ้น 2% แต่ดัชนีราคาค่าใช้จ่ายเพื่อการบริโภคส่วนบุคคลพื้นฐานปรับขึ้น 4.9% ซึ่งสูงกว่าคาดการณ์ที่ระดับเพิ่มขึ้น 4.7%
ขณะที่ตัวเลขยอดผู้ยื่นขอรับสวัสดิการว่างงานครั้งแรกดิ่งลงสู่ระดับ 230,000 ราย ซึ่งต่ำกว่าคาดการณ์ที่ระดับ 248,000 ราย บ่งชี้ว่าตลาดแรงงานสหรัฐยังคงอยู่ในภาวะตึงตัว จึงเป็นอีกปัจจัยที่หนุนการขึ้นดอกเบี้ยของเฟด
 